Diari Oficial de la Generalitat Valenciana


Sumari del DOGV 4400, del 17-12-2002 (2002/13479)

RESOLUCIÓ de 9 de desembre de 2002, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un tècnic/a mitjà/ana de comunicació corporativa com a personal funcionari interí.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4400

Data del DOGV
:   17-12-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13416


Data del document
:   09-12-2002

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * professió de la comunicació
    * universitat

RESOLUCIÓ de 9 de desembre de 2002, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un tècnic/a mitjà/ana de comunicació corporativa com a personal funcionari interí. [2002/X13920]
  
Atés que es troba vacant el lloc de treball núm. 10135 tècnic/a mitjà/ana de comunicació corporativa, adscrit al Servici de Comunicacions i Publicacions de la Universitat Jaume I, classificat B20E025, dotat pressupostàriament i inclòs en la relació de llocs de treball del personal d'administració i servicis d'esta universitat, i sent-ne necessària la cobertura, el Rectorat, d'acord amb el que es disposa en l'article 5 del text refós de la Llei de la Funció Pública Valenciana i fent ús de les facultats que li confereix la legislació vigent, convoca estes proves d'acord amb les següents bases:
  
Primera. Requisits dels aspirants
  
a) Ser espanyol o nacional d'un estat membre de la Unió Europea o nacional d'aquells estats, als quals, en virtut de tractats internacionals establits per la Comunitat Europea i ratificats per Espanya, siga d'aplicació la lliure circulació de treballadors en els termes en què esta es troba definida al Tractat Constitutiu de la Comunitat Europea.
  
b) Tenir fets els divuit anys i no haver arribat a l'edat de jubilació.
  
c) Estar en possessió del títol de diplomat, arquitecte tècnic, enginyer tècnic o equivalent. En el cas de titulacions obtingudes a l'estranger s'haurà d'estar en possessió de la credencial que n'acredite l'homologació.
  
d) Estar en possessió nivell mitjà de coneixements de valencià acreditats d'acord amb el previst a l'annex IV.
  
e) No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
f) No haver sigut separat per mitjà d'expedient disciplinari del servici de qualsevol de les administracions públiques, ni trobar-se inhabilitat per a l'exercici de funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
Segona. Presentació de les sol·licituds
  
Les sol·licituds, emplenades d'acord amb el model que s'adjunta a l'annex I, es presentaran al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la seua publicació en el Diari Oficial de la Generalitat Valenciana.
  
Així mateix hauran d'indicar en l'apartat «codi» de la sol·licitud el munero 8269.
  
Les instàncies presentades en oficines de correus hauran de complir el procediment que estableix l'article 205.3 del Reglament dels servicis de correus: les instàncies s'han de presentar en sobre obert perquè l'empleat estampe el segell de dates en la part superior esquerra de la sol·licitud i hi ha de figurar amb claredat el nom de l'oficina i la data.
  
Hi caldrà presentar una fotocòpia del document nacional d'identitat.
  
No serà necessària la compulsa dels documents que es presenten fotocopiats, i serà suficient la declaració jurada de la persona interessada sobre l'autenticitat d'estos, així com de les dades que figuren a la instància, sense perjudici que en qualsevol moment el tribunal o la Universitat puga requerir els aspirants perquè acrediten la veracitat de les circumstàncies i documents aportats, que hagen estat objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que n'acredite la nacionalitat.
  
Tercera. Objecte i període
  
L'objecte d'esta convocatòria és la cobertura temporal del lloc de treball núm. 10956 €tècnic/a mitjà/ana de comunicació corporativa?, classificat B20E025, com a funcionari interí. El seu cessament es produirà quan desapareguen les circumstàncies que en van donar lloc al nomenament, es proveïsca per funcionari de carrera el lloc corresponent, per qualsevol dels procediments establerts en els articles 20 i 21 del text refós de la Llei de Funció Pública Valenciana, o s'amortitze.
  
Quarta. Sistema de selecció
  
Consistirà en una prova teòrica i una altra pràctica, ambdues obligatòries i eliminatòries. Ambdues proves estaran relacionades amb el temari que figura a l'annex II.
  
Les proves es puntuaran de 0 a 10 punts, sent necessari obtindre un mínim de 5 punts en cada una per a superar-les.
  
El resultat final d'este procés de selecció vindrà determinat per la suma de les puntuacions obtingudes en cada una de les proves.
  
Els aspirants que superen el procés selectiu i no siguen seleccionats conformaran una borsa de treball per a posteriors contractacions temporals en llocs de treball del mateix perfil a la Universitat Jaume I.
  
Cinquena. Tribunal de selecció
  
L'estructura del tribunal de selecció és la que figura a l'annex III d'esta convocatòria.
  
Els membres del tribunal hauran d'abstenir-se d'intervenir quan coincidisca en ells alguna circumstància de les previstes als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles esmentats.
  
El tribunal resoldrà tots els dubtes que puguen sorgir de l'aplicació d'estes normes, així com en allò que es puga produir dels casos no previstos.
  
El procediment d'actuació del tribunal s'ajustarà en tot moment a allò que dispose la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Sisena. Llista d'admesos i realització de la prova
  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en el procés selectiu, així com la composició del tribunal de selecció encarregat de jutjar-lo.
  
La data de realització de la prova eliminatòria s'anunciarà, amb una antelació mínima de 48 hores, al tauler d'anuncis de Recursos Humans i a la pàgina web de Recursos Humans al sic: http://sic.uji.es/servicis/rec-hum/seleccio/
  
Setena. Recursos
  
Esta convocatòria, les seues bases i tots els actes administratius que se'n puguen derivar i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
Castelló de la Plana, 9 de desembre de 2002.- El rector: Francisco Toledo Lobo.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Adreça i codi postal:
  
Localitat/comarca o província:
  
Telèfon:
  
Codi:
  
SOL·LICITE l'admissió en el procés selectiu per a cobrir, com a funcionari/ària interí/ina el lloc de treball, convocat per resolució de data - de - de 2002.
  
DECLARE que són certes les dades consignades en esta i que reunisc les condicions exigides per a l'ingrés en la funció pública i les especialment assenyalades en la convocatòria.
  
La persona interessada,
  
Castelló de la Plana, ??d ?????????.de-
  
RECTORAT DE LA UNIVERSITAT JAUME I
  
ANNEX II
  
Temari
  
1. Manual de Gestió de la Imatge i la Comunicació (MAGICO) de la Universitat Jaume I.
  
2. La identitat visual corporativa.
  
3. La gestió de la imatge institucional.
  
4. La reputació corporativa.
  
5. La gestió de la comunicació corporativa.
  
6. El Programa de Comunicació Corporativa de la UJI «Campus Obert»
  
7. El Programa de Comunicació Corporativa de la UJI «Destí UJI»
  
8. La marca i la mercaderia publicitària
  
9. Comunicació firal i sistemes de promoció institucional.
  
10.Comunicació interna i cultura corporativa.
  
ANNEX III
  
Tribunal de selecció
  
Tribunal titular
  
President: el rector o persona que delegue.
  
Tres vocals en representació de la Universitat Jaume I.
  
Un representant de la Junta de Personal del PAS, a proposta d'este òrgan.
  
Secretari: el cap del Servici de Recursos Humans o persona que delegue, que actuarà amb veu però sense vot.
  
Tribunal suplent
  
La mateixa estructura
  
ANNEX IV
  
Acord sobre equivalències entre certificats de valencià emesos per altres institucions i els emesos per la UJI i puntuació del coneixement de valencià en els barems dels concursos de mèrits i de trasllats per a la provisió de llocs de treball de la Universitat Jaume I (PDI, PAS)
  
Es convaliden amb els certificats oficials expedits per l'òrgan corresponent de la Universitat Jaume I els certificats, títols o diplomes que s'especifiquen tot seguit:
  
1. Queden convalidats amb el Certificat de grau mitjà de coneixements de valencià els següents:
  
a. Certificat de grau mitjà de coneixements de valencià de la JQCV.
  
b. Certificat de grau mitjà de coneixements de valencià de la Universitat de València'Estudi General, la Universitat Politècnica de València i la Universitat d'Alacant.
  
c. Nivell mitjà dels cursos de reciclatge del professorat no universitari (o certificat de capacitació per a l'ensenyament del valencià i equivalents).
  
d. Nivell superior dels cursos de reciclatge del professorat no universitari (o diploma de mestre de valencià i equivalents).
  
e. Nivell d'Aprofundiment en expressió escrita de la Universitat de València.
  
f. Certificat de coneixements mitjans (orals i escrits) de la JAC.
  
g. Certificat de coneixements mitjans (orals i escrits) de la JPC.